7 JUN 2021
911, Daerah Hampton, di mana kecemasan awak?
Ini Alex Murdaugh di 4147, Jalan Moselle.
Saya perlukan polis dan ambulans segera.
Isteri dan anak saya ditembak teruk.
Awak kata 4147, Jalan Moselle di Islandton?
- Ya, tuan, 4147, Jalan Moselle. - Okey.
- Jangan letak, okey? - Tolong cepat.
Ini pembunuhan kejam.
Pusat 717. Tempat kejadian selamat.
Ada wanita dan lelaki.
Kedua-duanya ada luka tembakan di kepala.
Panjang ceritanya.
Anak saya terlibat dalam kemalangan bot beberapa bulan lalu.
Itu pasti puncanya.
Helo, ini operator AmTel menelefon dari
Pusat Tahanan Alvin S. Glenn
dengan panggilan kutipan prabayar daripada…
Alex.
Hei, Bus.
- Hei. - Apa khabar?
Baik.
Dengar sini. Jim beritahu mereka dakwa
banyak lagi pada Jumaat lepas,
tapi kamu tahu mereka cuma melebih-lebih, bukan?
Ya.
Mereka cuma nak tuduh ayah. Kamu tahu itu, bukan?
Saya tahu.
Tapi ayah boleh terima.
Jadi jangan risau.
PADA 23 JANUARI 2023, ALEX MURDAUGH TIBA DI MAHKAMAH COLLETON
UNTUK PERBICARAAN ATAS PEMBUNUHAN ISTERI DAN ANAKNYA.
DIA MENGAKU TAK BERSALAH.
- Alex Murdaugh… - Berbaloikah?
- Kenapa awak lakukannya?
Seronok keluar penjara?
Memalukan apa yang awak dah buat kepada isteri dan anak awak!
Tanya saja.
Buster, ada komen?
Nama saya Rebecca, Becky Hill,
dan saya berasal dari Walterboro.
Saya sayang daerah saya dan kerja saya.
Saya setiausaha mahkamah untuk Daerah Colleton.
Kami pegawai yang dipilih untuk menjaga urusan di mahkamah.
Persediaan untuk perbicaraan Alex Murdaugh sangat besar.
MAHKAMAH DAERAH COLLETON DITUBUHKAN PADA 1822
Keluarga Murdaugh buka firma guaman dan mendakwa kes-kes
di mahkamah itu sejak 1920.
Apabila masuk ke bilik perbicaraan, ada potret datuk Alex di dinding belakang,
potret yang bersadur air emas.
Hakim arahkan ia diturunkan,
jadi apabila awak masuk dan lihat ke kiri,
ada bahagian yang lebih cerah menunjukkan tempat potret itu digantung dulu.
Selama 100 tahun, keluarga Murdaugh mendakwa banyak kes pembunuhan
di dalam bilik itu.
Sudah lama tiada perbicaraan sebesar ini
berlangsung di bandar kecil di Carolina Selatan.
Kami tahu daerah ini perlu bersatu
dan bersedia untuk apa saja yang akan berlaku.
Semasa pemilihan juri, salah satu perkara
yang sangat jelas ialah betapa kecilnya komuniti ini.
Mereka hantar 900 panggilan.
Jika awak ke gereja pagi itu,
1 dalam 20, 1 dalam 25 orang dapat panggilan juri.
Anak saya hampir jadi juri.
Dia sangat teruja.
Satu komuniti yang rapat. Bukan hanya,
"Saya kenal keluarga Murdaugh." Tapi seperti,
"Saya ke prom dengan Alex."
Hari kedua. Di dalam mahkamah ini awal hari ini,
proses pensijilan juri telah selesai.
Sekarang kita ada senarai juri yang berpotensi
dan daripada itu 12 juri dan 6 orang pengganti akan dipilih.
Saya dengar ada lebih 900 orang yang mereka perlu pilih.
Saya orang kedua yang dipilih.
Ini penting. Kami perlu buat dengan betul.
Kami perlu beri Encik Murdaugh peluang yang adil.
Saya bernasib baik dapat tempat duduk. Saya mahu berada di sini setiap hari.
Penting untuk berada di mahkamah setiap hari.
Semua pergi ke mahkamah jam 8:00 pagi setiap hari.
Mahkamah bermula sekitar 9:00 atau 9:30.
Ada barisan panjang mengerumuni mahkamah.
Nampak macam orang beratur nak naik roller-coaster Disney.
Kami akan terus ke bilik perbicaraan.
Jumpa di Carolina Selatan.
Orang ambil gambar semua saluran berita.
Ada yang rakam video media sosial.
Saya dan pasukan tiba di mahkamah jam 8:00 pagi.
Keadaan memang kecoh di sini.
Ia berterusan.
OJ Simpson beri reaksi terhadap perbicaraan Alex Murdaugh.
Dia muat naik video sepanjang tiga minit di media sosial.
Mari dengar.
Ini saya.
Ramai orang tanya pendapat saya tentang perbicaraan Alex Murdaugh.
Saya tak tahu kenapa mereka fikir saya pakar, tapi…
Saya tak terkejut kalau dia menang. Saya cakap saja.
Menanti hari perbicaraan, tak banyak yang didedahkan kepada umum.
Kami tahu daripada kelongsong peluru yang ditemui,
jenis senjata yang digunakan untuk menembak Maggie dan Paul.
Kami tahu keluarga Murdaugh memiliki senjata jenis itu,
tapi senjata pembunuhan itu tak ditemui.
Tiada saksi ketika kejadian malam itu.
Saya dengar orang kata dia dapat bantuan.
Itulah teori "Sepupu Eddie".
Lelaki yang dikatakan telah menembak kepala Alex
dan menerima banyak cek sehingga hari pembunuhan itu.
Awak berjalan di luar rumah
dan nampak salji penuh di luar kawasan rumah.
Itu ialah keterangan berdasarkan keadaan yang salji turun semasa awak tidur.
Ia sama penting dengan keterangan langsung, tapi kadangkala…
Juri dan orang ramai secara lazimnya
menetapkan untuk seseorang itu bersalah,
awak perlu yakinkan mereka tanpa sebarang keraguan,
bukan sekadar keraguan munasabah.
Jadi ini ialah kes mengikut keadaan
yang melibatkan tindakan ganas terhadap isteri dan anak seseorang.
Saya rasa nak meyakinkan orang dengan keterangan mengikut keadaan
akan menjadi tugas yang sukar untuk kami.
Dick Harpootlian, Jim Griffin dan pasukan perundangan mereka,
ialah peguam yang cekap. Mereka sangat berkebolehan.
Semua orang menghormati kebolehan mereka sebagai pasukan pembela jenayah.
Kami hormati mereka.
Saya ada beritahu Creighton, beberapa minggu sebelum perbicaraan.
Saya kata, "Creighton,
saya akan ke Walterboro,
dan saya akan terlibat dalam kes ini."
"Tapi saya tak nak awak rasa saya ambil alih."
Analogi yang dia gunakan ialah dia seperti FDR
dan saya seperti Eisenhower.
Saya bos awak, tapi awak yang memimpin pasukan.
Pada hari pertama perbicaraan,
Alex masuk dan kata, "Selamat pagi, Puan Becky, apa khabar?"
Nampak biasa saja.
Seperti semuanya akan selesai dalam seminggu dua lagi.
Semua orang akan pulang.
Semua ini akan berakhir.
Kita akan teruskan dengan kenyataan pembukaan oleh pihak Negeri.
Terima kasih, Yang Arif.
Anda akan lihat kenyataan video
Alex Murdaugh.
Ada banyak bukti forensik.
Bukti forensik penting yang anda akan dengar dalam kes ini
ialah bukti telefon bimbit.
Telefon bimbit Alex, telefon bimbit Maggie,
telefon bimbit Paul.
Anda akan dengar apa yang berlaku
dalam kehidupan Alex Murdaugh sehinggalah ke hari itu.
Perkara yang berlaku hari itu. Perkara yang berlaku menghampiri hari itu.
Pergolakan yang berlaku.
Dengarlah semua pergolakan yang akhirnya menjadi krisis
pada 7 Jun 2021,
hari, bukti akan menunjukkan, yang dia bunuh Maggie dan Paul.
Anda juga akan lihat kamera polis yang tiba di tempat kejadian.
Dengar apa dia cakap. Tengoklah kelakuan dia.
Dalam beberapa minit, dia kata ini berpunca daripada kes bot itu.
Panjang ceritanya.
Anak saya terlibat dalam kemalangan bot beberapa bulan lalu.
Dia asyik terima ugutan.
- Itu pasti puncanya. - Okey.
Ini Alex Murdaugh.
Alex ialah ayah Paul yang penyayang
dan suami Maggie yang penyayang.
Apa yang anda dengar daripada Peguam Negara sebagai "fakta",
adalah tidak benar.
Tiada saksi.
Tiada kamera. Tiada cap jari.
Tiada bukti forensik yang mengaitkan dia dengan jenayah itu.
Dia tidak melakukannya.
Pasukan pembela berhujah bahawa motifnya ialah pembunuhan balas dendam.
Mungkin ada kaitan dengan dadah.
Mungkin orang tak dikenali. Mungkin ada kaitan dengan kemalangan bot.
Dalam kes yang hampir semua keterangannya ikut keadaan, ada perkara yang tak kena.
Dari awal lagi, penting untuk pastikan pemangkin
yang mulakan segalanya,
dan itu ialah kes bot itu.
Kes bot itu mewujudkan liabiliti jenayah untuk Paul
yang mengancam untuk menjejaskan legasi keluarga
yang sangat penting bagi Alex.
Saya rasa apabila Encik Alex sebut tentang kemalangan bot itu,
dia dah rancang cerita itu supaya dia tak dituduh.
Sama macam dia datang ke hospital selepas kemalangan bot itu.
Saya rasa dia akan buat atau cakap apa saja untuk salahkan orang lain.
Miley, Mallory, Paul, Anthony, Connor.
Saya rasa dia salahkan kami semua atas kejatuhannya.
Kemalangan bot itu adalah punca
yang membawa kepada pendedahan semua perbuatan lelaki ini.
Saya tak rasa kemalangan bot itu ada kaitan
dengan kematian Paul dan Puan Maggie.
Sedih rasanya
mendengar kata-kata itu, apatah lagi daripada dia.
Nak keluar? Duduk.
Budak baik.
Ayuh.
Ayuh, sayang.
Minggu lepas, saya duduk
dan tonton dokumentari itu.
Saya panggil mereka budak-budak, mereka masih muda,
tapi saya dapat lihat kisah mereka.
Kesakitan mereka.
Mallory!
Mana Mallory?
Anthony buat saya sedih,
cara dia menggambarkan Paul.
Mereka berseronok. Mereka memancing, memburu.
Sisi lain Paul.
Saya dah lama bekerja untuk Maggie dan Alex.
Sebelum itu, saya pegawai pemulihan di penjara.
Saya kenal Alex pada lewat 90-an.
Saya bekerja dengan Alex, menterjemah apa yang dikatakan di mahkamah
untuk klien berbahasa Sepanyol.
Tak lama selepas itu, saya bertemu isterinya, Maggie.
Maggie perlukan bantuan untuk uruskan anak-anak mereka.
Saya kata, "Saya boleh tolong dia."
Kali pertama saya bersama Maggie,
saya sedar dia bukan jenis yang cerewet, atau angkuh.
Dia kelakar.
Ayuh, Bubba.
Dah sedia nak pergi? Masuk cepat.
Maggie sayangkan Bubba.
Bubba seperti kebanggaannya. Bubba bukan anjing yang dikurung.
Ke mana saja mereka pergi, naik bot pun, Bubba akan ikut.
Jika mereka pergi melawat keluarga Maggie, Bubba akan ikut.
Mari sini, Bubba. Mari sini.
Semakin lama, persahabatan kami semakin rapat.
SERET UNTUK JAWAB
Dia telefon saya jam 11:00, 12:00 malam dan tanya jika saya terjaga.
"Sudah tentulah. Saya jawab panggilan ini."
Dia kata, "Saya nak beritahu apa saya dah buat."
Saya tahu Alex cintakan Maggie.
Dia akan masuk ke dapur pada waktu pagi dan kata, "Hei sayang, pergi dulu."
"Okey, nanti kita berbual lagi."
Lima minit kemudian, dia akan telefon Maggie.
Maggie sangat memujanya.
Dia bangga dengan suaminya,
bangga dengan pencapaiannya.
Tapi ada imej yang perlu dijaga.
Nama Murdaugh nama yang penting.
Saya dan Paul bercinta selama empat tahun.
Ketika itu, saya dan Maggie selalu berbual.
Kami duduk di dapur dan berbual.
Dia pernah beritahu saya,
isteri Encik Randolph, Puan Libby, mahu bercerai,
dan Encik Randolph terbitkan berita kematian isterinya dalam Hampton Guardian.
PUAN MURDAUGH MENINGGAL
Dia tulis sendiri berita kematian itu,
dan saya rasa ia seperti isyarat untuk menakutkan dia supaya tak jadi bercerai.
Saya rasa Puan Maggie nak beritahu saya supaya bersedia dengan ragam keluarganya.
Sekarang, saya rasa ia seperti amaran.
Pihak Negeri sudah bersedia untuk meneruskannya?
- Sudah, Yang Arif. - Ya.
Sebagai pendakwa, awak bercakap bagi pihak mangsa,
dan tugas awak adalah mengambil fakta, seperti yang awak tahu,
dan bercerita menggunakan fakta dan bukti
yang dibenarkan untuk dibentangkan.
Jadi awak perlu ceritakan cerita yang tak teratur,
kemudian susun semuanya dengan teratur dalam hujah penutup.
Saya nak mainkan kamera polis untuk juri dari awal
sebab saya nak mereka kenal suaranya,
yang mana sangat jelas.
Yang Arif, ada gambar yang kurang menyenangkan,
jadi semua orang tolong tutup monitor mereka.
Pusat 717. Tempat kejadian selamat.
Ada wanita dan lelaki. Kedua-duanya ada luka tembakan di kepala.
Saya nak beritahu disebabkan situasi itu,
saya ambil senapang dan bawa ke sini.
Ada dalam kenderaan awak?
- Ada senjata di badan awak? - Tidak.
- Ia di tepi kereta saya. - Tolong pusing.
- Tiada apa-apa. - Ya. Saya nampak.
Ini saja senjata awak bawa?
Satu-satunya atau ada lagi dalam trak?
Itu saja.
- Mereka dah mati, ya? - Ya. Nampaknya begitu.
Randy, Maggie dan Paul dah mati.
Bila kali terakhir awak bersama mereka di sini?
- Atau bercakap dengan mereka? - Malam ini juga, awal tadi.
- Saya tak ingat masanya, tapi… - Okey.
Saya keluar. Saya tiada dalam sejam setengah sebab ke rumah ibu saya.
Saya bersama mereka 45 minit sebelum itu.
Saya bersiar-siar dengan Paul selama dua jam tengah hari tadi.
Itu anak awak, Paul?
Ada orang akan periksa mereka?
Mereka dah periksa.
- Dah periksa? - Ya.
Mereka dah mati?
Ya, nampaknya begitu.
- Maaf. - Tak apa.
Apa khabar?
Tutup badan mereka?
- Kamu kenal keluarga ini? - Ya.
Tak, sehinggalah dia beritahu nama mereka.
Okey. Saya akan terangkan.
Lelaki berbaju putih itu suami wanita itu, ayah lelaki itu.
Itu Paul Murdaugh.
Paul Murdaugh ialah lelaki dalam kemalangan bot tempoh hari.
Ia mungkin tindakan balas untuk keluarga itu.
Besar kemungkinan.
Berada di dalam bilik perbicaraan, kami cuba cari jawapan
tentang siapa yang sanggup lakukan semua ini.
Saya kenal kebanyakan orang di dalam bot itu,
dan ia rasa macam tak kena.
Mengenali seseorang dari kemalangan bot itu,
keluarga atau kawan yang terlibat
yang mahu cederakan mereka,
rasa macam tak munasabah.
Sekejap lagi, kami nak angkat kain ini.
Baiklah.
Kami akan angkat arah sini supaya mereka tak nampak.
Kami nak lihat jika ada…
Sebab ia mengubah skop siasatan.
Jika ada senjata api di bawah dia,
kita boleh biarkan SLED uruskannya.
Saya faham.
Tapi kalau tak, kita perlu hentikan semuanya.
- Okey. - Serta minta semua orang berundur.
Itu telefon dia.
Saya tak rasa dia yang letak telefon itu di belakang.
Saya belum tanya si ayah tentang telefon
tapi dia kata dia ada datang dan periksa nadi.
Dia bawa senapang patah. Saya dah simpan dalam kenderaan saya.
Ini tembakan ke atas. Ada darah di siling.
Tembakan melalui sini, semuanya terpercik ke atas.
Itu menunjukkan bunuh diri.
Jadi dia ke sini, ambil senapang patah.
- Itu yang saya fikirkan. - Mungkin.
Otak Paul berkecai.
Maggie ditembak beberapa kali.
Mereka takut Paul cuba bunuh ibunya dan kemudian bunuh diri,
jadi mereka perlu angkat badannya dan lihat jika ada pistol di bawahnya.
Mungkinkah ia pembunuhan kemudian bunuh diri?
Tapi kenapa Alex tak terlibat langsung
sama ada ditembak atau dicederakan?
- Saya akan mula. - Ya.
Negeri Carolina Selatan memanggil Ejen Khas David Owen ke kandang saksi.
EJEN DAVID OWEN POLIS NEGERI CAROLINA SELATAN
11:47 MALAM
Saya tiba di situ pada tengah malam.
SLED TIBA DI TEMPAT KEJADIAN
Dia memakai kemeja-T putih, seluar pendek khaki hijau,
kasut tenis cerah.
Dalam rakaman kamera polis, David masuk ke bahagian pemandu.
Alex, di bahagian penumpang.
Ejen Owen ambil kamera di badannya dan letak di cermin kenderaan,
jadi ada pandangan yang luas,
di mana awak boleh nampak Alex secara rapat.
Mula dari awal. Cerita dengan tenang.
Apabila saya kembali ke sini,
saya hentikan kereta dan nampak dia. Saya tahu ada sesuatu yang buruk berlaku.
Saya lari keluar. Ia sangat teruk.
Anak saya di situ, saya boleh nampak otaknya.
Saya rasa saya cuba pusingkan Paul dulu.
Telefonnya terkeluar dari poket.
Saya nak cuba buat sesuatu dengannya, mungkin…
Tapi saya letak semula dengan cepat.
Kemudian, saya pergi ke isteri saya,
dan saya boleh nampak…
Kenapa awak datang ke sini malam ini?
Mak saya pesakit Alzheimer tahap akhir. Ayah saya di hospital.
Mak saya selalu cemas.
Apabila jadi begitu, saya akan pergi periksa mereka.
Kamu semua ada masalah di sini? Penceroboh? Orang pecah masuk?
Setahu saya, tiada. Saya cuma terfikir
tentang kemalangan bot anak saya Paul, beberapa tahun lalu.
Ada banyak publisiti negatif tentang itu,
dan ada ramai orang mencaci maki dalam talian.
Dia pernah ditumbuk, dipukul dan kerap diserang.
Tapi tak pernah sampai ke tahap ini.
Ya. Ada sesiapa atau sekumpulan orang yang tertentu?
Saya tak tahu.
Tiada sesiapa pun yang mengenali Paul Murdaugh
mengugut dia.
Sebarang ugutan atau kata-kata makian, datang daripada orang yang mungkin
tak pernah ke Hampton, Carolina Selatan,
apatah lagi mengenali Paul.
Apartmennya di tingkat bawah.
Dia beritahu Maggie ada orang datang ke tingkapnya
dan panggil dia, "Pembunuh!"
Menjerit macam-macam kepada dia.
Walaupun tak bercakap dengan Paul, saya yakin
yang dia menyesal.
Walaupun dia tak pernah berpeluang untuk minta maaf
secara terbuka, di depan orang ramai, atau apa sajalah,
saya dan beberapa kawan rapatnya, tahu…
dia terluka.
HIDUP DALAM KESUNYIAN
Paul nak cakap sesuatu,
tapi saya percaya dia tak dibenarkan untuk buat begitu.
Sehingga hari dia mati, berita kematian Mallory ada dalam trak Paul.
Tiada hari yang berlalu
dia tak teringatkan Mallory.
Sekarang, Negeri Carolina Selatan memanggil Puan Blanca Simpson.
Garis masa 7 Jun itu sangat penting.
Saya bukan hanya nak tahu apa yang berlaku pada hari itu,
tapi saya nak kenal siapa mereka ini.
Kami perlu cuba buat semua orang kenal
Maggie dan Paul sebaik mungkin melalui saksi kami.
Juri patut kenal orang yang dibincangkan,
dan itu mencabar.
Tapi Blanca, dia menonjol untuk itu.
Walaupun awak tak nampak, seluruh badan saya menggeletar.
Saya pandang sekilas lalu,
dan saya nampak wajahnya,
dan saya sedar dia mahu saya lihat dia.
Tapi saya tahu jika saya lihat,
saya takkan mampu berikan testimoni saya.
Puan Simpson, saya nak awak ingat semula dan bawa semua juri
ke tarikh 7 Jun 2021.
7 JUN 2021 HARI PEMBUNUHAN
6:30 - 7:00 PAGI
MAGGIE BANGUN DI MOSELLE
Saya dan Maggie selalu berbual di telefon.
Kami ada berbual di telefon pagi itu dan berbual sepanjang hari juga.
Yakah?
Kalau begitu, apa?
Dalam perjalanan ke tempat kerja, dia hubungi saya,
kemudian dia hantar mesej.
Dia tanya jika saya boleh belikan Capri-Suns untuk Alex.
BAIKLAH.
Saya kata, "Baiklah."
Semasa kami bercakap di telefon, saya ada dengar suara Alex.
Maggie ada janji temu doktor, jadi kami tak sempat berselisih pun.
Semasa saya sampai,
Alex keluar dari bilik,
mungkin sejam selepas saya sampai?
Dia memakai seluar khaki dan blazer birunya.
Alex, dia suka sesuatu dibuat dengan cara tertentu.
Sut dia, bila dah ambil daripada tukang cuci,
ia perlu ditanggalkan daripada penyangkut sedia ada,
dan letak pada penyangkut tertentu.
Kemeja polo, dia mahu kolar dikemaskan dan dibutangkan.
Pagi itu, dia agak gelisah.
Nampak macam dia pakai baju
yang dia pakai semalam dan terus pakai jaket.
Dia tak merapikan rambutnya.
Dia nampak penat.
Separuh kolarnya terkeluar ke atas jaket.
Saya kata, "Mari sini,"
dan saya betulkan kolar.
Dia kata, "Baiklah, jumpa nanti,"
dan dia berjalan keluar.
Kami tahu Alex akan bekerja pada hari itu untuk kes bot itu.
Melawan kes sivil yang sangat besar,
ia akan mendedahkan kewangan Alex.
Kami kaitkan kepentingan kes bot itu
dengan Jeanne Seckinger,
ketua pegawai kewangan firma guaman itu.
Jeanne Ketua Pegawai Kewangan dan Ketua Pegawai Operasi. Dia uruskan firma itu.
Dia sangat bijak dan tegas.
Jeanne Seckinger jumpa bukti yang Alex mencuri,
dan pada 7 Jun, dia bersemuka dengannya.
Saya dapat tahu
sejumlah $792,000 telah hilang.
Kami tak fikir tentang Alex menggelapkan wang.
Apa yang kami risaukan ialah dia cuba meletakkan duit
atas nama Maggie bagi mengelakkan masalah berkaitan kemalangan bot itu.
Jadi, pada 7 Jun, saya nak cuba siasat apa yang berlaku.
Pejabat dia di tingkat dua.
Apabila saya naik, dia pandang saya dan kata, "Awak nak apa sekarang?"
dan pandang saya dengan rasa meluat,
pandangan yang saya tak pernah terima daripada Alex.
Dia jawab panggilan telefon semasa kami sedang bercakap.
Panggilan telefon itu tentang ayahnya yang berada di hospital.
Dia dah nazak,
dan tiada apa yang keluarga ini mampu buat lagi.
Jadi itu mengubah suasana perbualan.
Kami berhenti bercakap tentang perniagaan,
dan saya terus tanya tentang dia dan keluarganya, ayahnya.
Kami berbual sebagai kawan ketika itu, bimbang tentang keluarganya.
Maggie hantar mesej kepada saya
mengatakan ayah Alex masuk ke hospital semula.
SAYA TUNGGU DOKTOR. ALEX NAK SAYA BALIK. AYAH DIA MASUK KE HOSPITAL SEMULA.
TIADA KANSER. PNEUMONIA.
Saya rasa dia tahu ketika itu, jika sesuatu berlaku kepada Randolph,
Alex akan patah semangat.
Dia sangat rapat dengan ayahnya, sama seperti Paul.
Paul sangat rapat dengan Encik Randolph.
Mungkin ia tak disebut, tapi saya rasa keluarga itu tahu,
apabila Encik Randolph meninggal dunia,
dinamik keluarga itu akan berubah.
Kesepakatan keluarga takkan ada lagi.
Saya penjaga ibu Alex selama tiga tahun.
Encik Randolph lain orangnya.
Dia sangat berterus terang
dan orang yang baik untuk bekerja bersama.
Pada 7 Jun, keluarganya beritahu kami dia berada di hospital.
Dia sakit dan semakin teruk.
Ia masa yang sukar bagi keluarga Murdaugh.
Sangat sukar bagi mereka.
Maggie ada janji temu doktor pada hari itu.
Kami bermesej.
Maggie risau tentang kesihatan Alex.
Alex asyik berulang-alik melawat ayahnya.
Kadangkala Maggie terasa hati
kerana Alex selalu sibuk,
dan dia rasa abang-abangnya selalu panggil dia untuk bantu Encik Randolph.
SAYA TAHU, DOAKAN SAJA.
Saya suruh dia berdoa dan suruh mereka bertenang dan berehat.
Itu yang saya cuba beritahu dia.
Saya cuba tenangkan dia sebab dia risau.
Itu yang mengejutkan saya,
sebab bukan Alex yang pergi ke hospital hari itu.
Lebih kurang pukul 4:00, telefon pejabat saya berdering.
Saya ingat, sebab saya sangka
Alex nak pergi ke hospital.
Dia minta maklumat tentang baki pelan persaraan 401(k) miliknya
sebab dia kata dia sedang uruskan kewangan
untuk perbicaraan kemalangan bot itu.
Saya tak terkejut dia telefon dan tanya saya tentang itu,
tapi saya terkejut dia masih dalam bangunan itu.
Saya sangka dia nak pergi uruskan ayahnya.
Sepanjang minggu itu, Maggie tinggal di Edisto
sebab mereka ada kerja di sana.
Dia nak buat persediaan untuk Hari Kemerdekaan.
Dia mahu keluarganya pergi ke sana.
Dia mesej saya, kata Alex mahu dia pulang ke Moselle.
Alex suruh Paul balik juga.
Maggie tanya, "Boleh masakkan makan malam? Paul akan balik."
Saya mesej dia beritahu makan malam ada atas dapur.
Saya dah selesai mengemas. Saya pun balik.
KAMU OKEY? MAK SEDANG MENGURUT KAKI, KEMUDIAN MAK BALIK.
YA.
SAYANG KAMU. BLANCA DAH MASAKKAN MAKAN MALAM.
DIA MASAK APA?
STIK AYAM GORENG SERTA MAKARONI DAN KEJU.
Saya jangka akan dapat panggilan malam itu.
Pada pukul 9:00 malam,
saya hairan kenapa dia tak telefon saya lagi,
sebab apabila saya masak, dia selalu telefon saya
untuk beritahu saya yang mereka dah makan malam, ia sangat sedap.
Tapi itulah kali terakhir saya bercakap dengan Maggie.
HEI.
SURUH PAUL TELEFON SAYA.
ISNIN, 7 JUN 9:06 MALAM
TELEFON SAYA, SAYANG.
TOLONG TELEFON SAYA. KECEMASAN.